Vaski-kirjastot

Kuvailutoimijat MUISTIO

Aika 15.10.2013 klo 13 - 15

Paikka Turun kaupunginkirjasto, pieni neuvottelutila

Osallistujat Riitta Kari, Pirkko Nikander, Heli Pohjola, Päivi Svala (siht.), Anna Viitanen (pj)

1. Edellisen kokouksen muistio

Hyväksyttiin edellisen kokouksen muistio.

1. Hankintavaiheen tietueet

Ongelmia tuottaa varsinkin AV-aineiston hankintatietueet. Esim. DVD-levyjä viedään hankintaan hyvin minitiedoilla, jolloin seuraava hankintaa tekevä ei voi päätellä onko kyseessä sama teos. Joskus minitiedot johtuvat siitä, että hankintavaiheessa ei toimittajalta ole saatavilla enempää tietoa. Hankintavaiheen luettelointitietoihin olisi hyvä merkitä ainakin ohjaaja, vuosi ja mahdollisuuksien mukaan myös ikäraja. Pitäisikö av-aineiston hankinnasta laatia ohje? Asiaan palataan myöhemmin.

Musiikin CD-levyjen hankinnassa syntyy helposti tuplia. Stupidolta tilattaessa ei BTJ:n tiedot ole aina käytettävissä. Kun myöhemmin BTJ:n tiedot ovat käytettävissä, hankintoja ja varauksia voi olla molemmissa tietueissa. Viimeistään luettelointivaiheeseen toivotaan tarkkuutta, jotta tuplatietueet tulee yhdistettyä.

Tutustuttiin Riitan laatimaan kielikurssien tilausohjeeseen ja keskusteltiin sen pohjalta.

Kielikurssit ovat ongelmallisia hankinnassa. Kielikurssien kohdalla syntyy helposti tuplia sekä tyhjiä tietueita ja hankintaa vaikeuttaa se, että tilausvaiheessa ei tiedä saako BTJ:ltä koko paketin vai pelkästään kirjan tai äänitteen.

Hankintavaiheessa olisi hyvä lisätä asiasana *kielikurssit*, jotta kielikurssit olisi haettavissa helposti.

Kielikurssien hankaluutta lisää vielä se, että Vaskissa on samasta kielikurssista olemassa sekä paketti (kirja + äänitteet) että osat erillisinä. Keskusteltiin siitä voisiko kielikurssien yhtenäistämistä harkita niin, että kaikilla kirjastoilla olisi paketteja (tai sitten kaikilla kirja ja äänitteet erikseen)?

Riitta testailee kielikurssihankintojen yhdistämistä. Anna kyselee Turun mielipidettä. Asiaan palataan myöhemmin.

Riitta laatii ohjeen roikkumaan jääneiden hankintojen löytämiseksi ja poistamiseksi.

1. Kuvailun keskittäminen, luokituksen yhtenäistäminen

Anna muokkaa vielä kuvailun keskittämisselvitystä työvaliokuntaa varten.

1. Luettelointi Silverissä

Havaintoja päivityksien jälkeen: turhia pääsananmuutosilmoituksia ei ilmeisesti ole enää tullut viimeisimmän päivityksen jälkeen (mutta ei aina oikeitakaan), signum muuttuu heti pääsanan vaihdoksen jälkeen niteille, niteille tulee erilaisia ”tiloja”, joista ainakin nidekohtainen hyllypaikka toimii oudosti eikä sitä välttämättä saa niteeltä pois. Anna on lähettänyt pääsanan ja 852-kentän muutosten vaikutuksista tietoa Vaskin luetteloijille kokouksen jälkeen.

Jos luettelointitiedoista puuttuu 084-kenttä (ykl), se kannattaa lisätä.

Eräajo ei toimi kunnolla tällä hetkellä. Anna on lähettänyt asiasta tietoa.

Aineistolajiavuste (uusi toiminto luetteloinnissa ruudun yläreunassa) ei aina toimi kunnolla. Jos käyttää tätä toimintoa, kannattaa tarkistaa ja olla tarkkana, että 00+-kenttien tiedot ovat oikein.

1. Kuvailutoimijoiden jatko

Kokoonpano selviää myöhemmin. Tarja ja Mikko ainakin lopettavat.

Ensi vuoden ohjelmaan kuuluu ainakin tietokannan siivouksen jatkaminen, ohjeistuksen ja wikin kehittäminen. Nuotin kuvailuohje on tekeillä. Kielikurssien ja pelien kuvailuohjeet puuttuvat.

1. Lastenaineiston pääsanojen yhtenäistäminen

Anna on keskustellut Turun lastenaineiston luetteloijien kanssa. Tarkoitus on laatia lista poikkeuksista ja pyytää kommentteja muilta lastenaineiston luetteloijilta. Tämän jälkeen tavoitteena on yhtenäistää Vaskin luettelointi, siis lähinnä pääsanat, kyseisten poikkeuksien kohdalla.

1. Seuraava kokous

Seuraava kokous tiistaina 3.12.2013 klo 9.15.